L 323/64 Jurnalul Oficial al Uniunii Europene 10.12.2009 REGULAMENTUL (UE) NR. 1204/2009 AL COMISIEI din 4 decembrie 2009 de modificare a Regulamentului (CE) nr. 968/2006 de stabilire a normelor de aplicare a Regulamentului (CE) nr. 320/2006 al Consiliului de instituire a unui regim temporar de restructurare a industriei Zahărului în Comunitatea Europeană COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 320/2006 al Consiliului din 20 februarie 2006 de instituire a unui regim temporar de restructurare a industriei zahărului în Comunitatea Europeană și de modificare a Regulamentului (CE) nr. 1290/2005 privind finanțarea politicii agricole comune (!), în special articolul 12, întrucât: (1) Regulamentul (CE) nr. 968/2006 al Comisiei (?) stabileşte anumite termene limită pentru punerea în aplicare a măsurilor din cadrul planurilor de restructurare şi al programelor naţionale de diversificare. Între timp a devenit evidentă nevoia de a stabili un nou calendar al schemei temporare de restructurare a industriei zahărului, care să țină seama de consecințele crizei financiare mondiale asupra economiilor anumitor state membre şi de schimbările majore neprevăzute ale programelor naționale de restructurare care au început în 2008 și sunt încă în desfăşurare. (2) Articolul 1 alineatul (3) al doilea paragraf din Regula- mentul (CE) nr. 320/2006 al Consiliului prevede că orice sumă rămasă disponibilă în fondul de restructurare după finanțarea cheltuielilor se alocă Fondului European Agricol de Garantare (FEAGA). Pentru a garanta buna gestionare financiară și bugetară a fondurilor restante este oportună amânarea datelor finale actuale de eligibi- litate a plăților efectuate în cadrul fondului de restruc- turare, pentru cazul în care întreprinderile în cauză își reactualizează planurile de restructurare. (3)  Prin urmare, Regulamentul (CE) nr. 968/2006 ar trebui modificat în consecință. ( Măsurile prevăzute de prezentul regulament sunt conforme cu avizul Comitetului pentru fondurile agricole, ADOPTĂ PREZENTUL REGULAMENT: Articolul 1 Regulamentul (CE) nr. 968/2006 se modifică după cum urmează: () JO L 58, 28.2.2006, p. 42. () JO L 176, 30.6.2006, p. 32. 1. La articolul 6 alineatul (1) se adaugă un paragraf cu următorul conținut: „Prin derogare de la litera (b) din primul paragraf, la cererea motivată a întreprinderilor interesate, statul membru poate acorda prelungirea până cel târziu la 30 septembrie 2011 a termenului limită stabilit la litera respectivă. În acest caz, întreprinderea va depune un plan de restructurare modificat, conform articolului 11.” 2. La articolul 14, alineatul (3) se înlocuieşte cu următorul text: „(3)  Acţiunile sau măsurile prevăzute într-un program național de restructurare sunt puse în aplicare până la 30 septembrie 2011.” 3. La articolul 17, alineatul (2) se înlocuiește cu următorul text: „(2) Prima plată se poate efectua în septembrie 2007. Ajutorul pentru diversificare, ajutorul suplimentar pentru diversificare şi ajutorul tranzitoriu pentru anumite state membre sunt plătite cel târziu până la 30 septembrie 2012.” 4. La articolul 22, alineatul (3) se înlocuieşte cu următorul text: „(3) Cu excepţia cazurilor de forță majoră, garanția rămâne executată în cazul în care condițiile enunțate la alineatul (1) nu sunt îndeplinite până cel târziu la 30 septembrie 2012 5. La articolul 24 alineatul (2), primul paragraf se înlocuiește cu următorul text: „Până la 30 iunie 2012, statul membru prezintă Comisiei un raport de monitorizare final care compară acţiunile sau măsurile puse în aplicare, precum şi cheltuielile efective cu acţiunile, măsurile și cheltuielile prevăzute în planurile de restructurare, programele naționale de restructurare şi planurile de afaceri, justificând eventualele abateri.” 6. La capitolul V se adaugă un nou articol 22b: „Articolul 22b Eligibilitatea plăților Cheltuielile sunt eligibile pentru finanțare comunitară doar în cazul în care statul membru a efectuat plățile către beneficiar până cel târziu la 30 septembrie 2012.”